Uued koraaliseaded  Kirikumuusika liit tellis viielt heliloojalt uusi koraaliseadeid laulukooridele. Marika Kahar ütles, et neid võib pakkuda ka ilmalikele  kooridele.  Orelihooldaja Toomas Mäeväli rääkis orelite olukorrast. Pillide korrashoiul tehakse tihedat koostööd muinsuskaitsega. Viimase nelja aasta jooksul on üle vaadatud, hinnatud ja orelipassid antud 125 orelile. Mäeväli rõhutas, et orel peab olema heas korras ja häälestatud, igal pillil olgu oma hooldaja. Orel on kiriku püsiväärtus ja tema hooldamiseks võiks rohkem riiklikku tuge küsida.  Eesti vaimulikest laulupäevadest tegi muusika- ja teatriakadeemias oma diplomitöö Merle Lend, kes seda ka  tutvustas. Tööga on võimalik tutvuda kirikumuusika liidus.  Muusikud said esmakordselt oma kätte värskelt trükitud 2010. a laulupeo laulikud. Heli Jürgenson kutsus kõiki üles registreerima oma koore laulupeole ja ostma laulikuid. Kirikumuusikutel seisavad ees kiired ajad.